Il-kompożizzjoni numerika tal-kumitati speċjali u l-kumitat ta' inkjesta Deċiżjoni tal-Parlament Ewropew tat-8 ta' Lulju 2021 dwar il-kompożizzjoni numerika tal-kumitati speċjali u l-kumitat ta' inkjesta (2021/2802(RSO)) Il-Parlament Ewropew, – wara li kkunsidra l-proposta tal-Konferenza tal-Presidenti, – wara li kkunsidra d-deċiżjoni tiegħu tat-18 ta' Ġunju 2020 dwar it-twaqqif, ir-responsabbiltajiet, il-kompożizzjoni numerika u t-tul tal-mandat tal-kumitat speċjali għall-ġlieda kontra l-kanċer, – wara li kkunsidra d-deċiżjoni tiegħu tat-18 ta' Ġunju 2020 dwar it-twaqqif, ir-responsabbiltajiet, il-kompożizzjoni numerika u t-tul tal-mandat tal-kumitat speċjali dwar l-indħil barrani fil-proċessi demokratiċi kollha fl-Unjoni Ewropea, inkluża d-diżinformazzjoni, – wara li kkunsidra d-deċiżjoni tiegħu tat-18 ta' Ġunju 2020 dwar it-twaqqif, ir-responsabbiltajiet, il-kompożizzjoni numerika u t-tul tal-mandat tal-kumitat speċjali dwar l-intelliġenza artifiċjali f'era diġitali; – wara li kkunsidra d-deċiżjoni tiegħu tad-19 ta' Ġunju 2020 dwar it-twaqqif ta' kumitat ta' inkjesta inkarigat biex jinvestiga allegazzjonijiet ta' kontravvenzjoni u ta' amministrazzjoni ħażina fl-applikazzjoni tal-liġi tal-Unjoni fir-rigward tal-protezzjoni tal-annimali waqt it-trasport fl-Unjoni u lil hinn minnha, u d-definizzjoni tar-responsabbiltajiet, il-kompożizzjoni numerika u t-tul tal-mandat tiegħu, – wara li kkunsidra l-Artikoli 207 u 208 tar-Regoli ta' Proċedura tiegħu, Jiddeċiedi li jistabbilixxi kif ġej il-kompożizzjoni numerika tal-kumitati speċjali u l-kumitat ta' inkjesta: Kumitat Speċjali għall-Ġlieda kontra l-Kanċer: 34 Membru Kumitat Speċjali dwar l-Indħil Barrani fil-Proċessi Demokratiċi kollha fl-Unjoni Ewropea, inkluża d-Diżinformazzjoni: 34 Membru Kumitat Speċjali għall-Intelliġenza Artifiċjali f'Era Diġitali: 34 Membru Kumitat ta' Inkjesta dwar il-Protezzjoni tal-Annimali waqt it-Trasport fl-Unjoni u lil hinn minnha: 31 Membru Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.
Extracted from TA-9-2021-0354_MT.docx